Diari Oficial de la Generalitat Valenciana


Sumari del DOGV 1515, del 04-04-1991 (1991/820730)

ORDRE de 8 de març de 1991, de la Conselleria d'Agricultura i Pesca, sobre mesures fito-sanitàries per a plantacions de fruiters afectades pel virus de la «sharka» (Plum poxims) i concessió d'ajudes per arrancament d'arbres malalts.
----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/03/08/(1)/dof/vci/html**

### Dades del document

Número de DOGV
:   1515

Data del DOGV
:   04-04-1991

Secció del DOGV
:   DISPOSICIONS GENERALS

Número del document
:   1991/820730


Data del document
:   08-03-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 8 de març de 1991, de la Conselleria d'Agricultura i Pesca, sobre mesures fitosanitàries per a plantacions de fruiters afectades pel virus de la sharka (Plum pox virus) i concessió d'ajudes per arrancaments d'arbres malalts.  
La Conselleria d?agricultura i Pesca, segons l?Ordre de 15 d'octubre de 1984, va declarar l'existència oficial de la «sharka» (Plum pox virus) a la Comunitat Valenciana, ja que se n'havia detectat la presència sobre fruiters de pinyol, com a d'altres zones espanyoles. D'aleshores ençà, ve realitzant-se un seguiment de la malaltia a les plantacions comercials i, sobretot, als vivers de fruiters en què s'han arrancat les parcel·les afectades per la dita virosi.  
Les actuacions sobre els vivers de fruiters són regulades per l?Ordre del Ministeri d?agricultura, Pesca i Alimentació de 21 de gener de 1985, on s'estableixen ajudes per a indemnitzar els viveristes que destruesquen les plantes afectades.  
Per això i per tal de donar suport a l?ordenació i la millora de les produccions agrícoles, fent ús de les competències inherents al meu càrrec,  
ORDENE  
Mesures fito-sanitàries  
Article primer  
Declarar d'interés per a la Comunitat Valenciana la realització de campanyes per evitar la difusió de la malaltia produïda pel virus de la «sharka» (Plum pox virus) sobre els arbres fruiters, a fi de millorar les produccions agrícoles.  
Article segon  
Es d'obligat compliment, l'arrancament dels arbres fruiters de pinyol de les espècies d'albercoquer, pruner i bresquiller, conformement a les determinacions fito-sanitàries que adopte la Conselleria d?agricultura i Pesca.  
Quan s'aprecie la possible existència d'un focus de «sharka», els titulars de les explotacions afectades estaran obligats de comunicar-ho, immediatament, a la Conselleria d?agricultura i Pesca, a fi de prendre les mesures per evitar-ne la difusió.  
La comprovació de la presència del virus en la planta es basarà en mètodes analítics serològics i/o biològics.  
Article tercer  
L'incompliment de les disposicions d'aquesta ordre donarà lloc a l'aplicació de les sancions administratives que pertoquen, d'acord amb la legislació vigent.  
Si el titular de l'explotació no efectuava l'arrancament dels arbres malalts, havent estat requerit per fer-ho, l'Administració, subsidiàriament, executarà l'obligació incomplida; sent a compte del dit titular els costos derivats de l'actuació subsidiària.  
Ajudes institucionals  
Article quart  
1. Establir una línia d'ajudes destinades a compensar les pèrdues i despeses ocasionades com a conseqüència de l'arrancament dels arbres, de les espècies indicades a l'article segon, malalts pel virus de la «sharka».  
2. La quantia de l'ajuda serà per raó de l'espècie i de l'edat de l'arbre segons s'exposa a l'annex d'aquesta ordre. En tot cas, la concessió de l'ajuda serà supeditada a les disponibilitats pressupostàries.  
3. No obstant les indicacions de l'apartat anterior, la quantia de l'ajuda podrà ser disminuïda si el creixement de l'arbre és inferior al que correspon a l'edat, l'espècie i la varietat corresponent en un medi adequat per al cultiu.  
4. Cas de plantacions amb conreus associats, s'aplicarà el coeficient de conversió que corresponga a la superfície ocupada per l'espècie objecte d'ajuda.  
5. Aquestes ajudes seran finançades mitjançant la línia 705/000/91 del programa 714.20, Ordenació i Millora de les Produccions Agràries dels Pressuposts de la Generalitat Valenciana.  
L'import global màxim destinat a elles serà de cinquanta milions de pessetes per a l'exercici de 1991.  
Cas que les sol·licituds d'ajuda comporten un import global superior al del pressupost, es farà el prorrateig entre els beneficiaris de la subvenció.  
6. El termini d'admissió de sol·licituds finalitzarà el 30 d'abril de cada any.  
Actuacions i tramitació de les ajudes  
Article cinquè  
El titular de l?explotació afectada podrà presentar la sol·licitud d'ajudes alhora que comunica la possible existència del virus de la «sharka» a la seua plantació. Arran d'això, el personal tècnic d'aquesta conselleria realitzarà les comprovacions oportunes per a determinar l'existència del virus i valorar la possible indemnització a l'arrancament.  
Si es donava el cas que el titular de l?explotació afectada per la «sharka» no hagués complert amb l?obligació de declarar-ne la presència i aquesta fos detectada pel personal de l'Administració, es considerarà exclòs de les ajudes per arrancament.  
Si s'escau, el titular de l?explotació afectada haurà d'arrancar els arbres assenyalats com a malalts, en el termini que se li indique.  
Article sisé  
A partir de les comprovacions realitzades i els informes corresponents, s'indemnitzarà els titulars de les explotacions que hagen efectuat l'arrancament dels arbres segons s'indica a l'article anterior.  
Article seté  
Els titulars que per raó d'aquesta ordre hagen arrancat els arbres afectats i vulguen replantar a les mateixes parcel·les alguna de les espècies indicades a l'article segon, estaran obligats a utilitzar plançons procedents de vivers autoritzats per haver superat els controls oficials del virus de la «sharka   
Els titulars que incomplesquen el paràgraf anterior se requerits per a tomar les indemnitzacions rebudes segons l'article quart, amb aplicació addicional dels interessos corro ponents i de les sancions legals que pertoquen.  
Article vuité  
Autoritzar la Direcció General de Producció i Indústries Agràries perquè dicte les normes escaients per a l'aplicació i el desplegament d'aquesta ordre.  
Article nové  
Aquesta disposició entra en vigor el dia de la publicació al Diari Oficial de la Generalitat Valenciana.  
Valencia, 8 de març de 1991.  
El Conseller d'Agricultura i Pesca   
LLUIS FONT DE MORA i MONTESINOS  
ANNEX  
Quantia de les indemnitzacions  
La quantia de les indemnitzacions dependrà de la capacitat productiva de l'arbre, tenint en compte el creixement de l'arbre que corresponga a l'espècie i varietat, i també a l'edat que tinga. S'estableix la següent escala de primes:  
 Prima màxima en PTA/arbre  
Edat de l?arbre Albercoquer Prunera Bresquiller  
Menor de 2 anys 720 888 308  
Més de 2 anys y en creixement 1.200 1.500 1.000  
En plena producció 1.600 1.800 1.200  
En decaïment 800 1.100 700  
Els límits màxims per parcel·la seran els següents:  
 Prima màxima en PTA/arbre  
Edat de l?arbre Albercoquer Prunera Bresquiller  
Menor de 2 anys 471.357 549.211 960.460  
Més de 2 anys y en creixement 044.344 465.254 125.018  
En plena producció 082.047 375.793 687.769  
En decaïment 773.702 831.121 521.459


Còpia Permalink ELI